Flatdal

Flatdal er ei bygd og dalføre i Telemark, i Seljord kommune. Elva Flatdøla renner igjennom bygda. I enden av bygda ligger innsjøen Flatsjå. Innsjøen ligger på 161 meter over havet. Flatdal kirke ligger midt i bygda, og er en trekirke fra 1654 med cirka 150 plasser. Stavkirken på stedet ble trolig revet i 1654 og deler av den middelalderske stavkirken gjenfinnes i kirken fra 1654.Riksantikvaren (2022): Flatdal kyrkje og mellomalderkyrkjegard. Vurdering av klimarelatert risiko og planlegging av risikoreduserende tilpasningstiltak. Flatdal_kyrkje_rapport.pdf Kirken og kirkegården ligger like nedenfor landsbyen. Blant annet på gården Natadal er det et fredet loft delvis fra før reformasjonen. Det er omkring 400 innbyggere (2023), 485 innbyggere i 2025 ifølge SSB.

Flatdal har en svært flat dalbunn, en elveslette, som ligger mellom høye (1000-1300 meter) fjell. Flatsjå har vært senket og avdekket godt jordbruksland nederst i dalen. Den flate dalbunnen er utsatt for flom og det er anlagt flomvoller langs elven som renner gjennom sletten. Ved en 100 års-flom vil kirkegården stå under vann og vannet vil kunne stå 80 cm opp på kirkeveggene ifølge NVE. Bebyggelsen ligger konsentrert som i en landsby noe som er uvanlig i Norge. Flatdal er del av Flatdal-Seljord-Bø-Gvarv-dalføret som munner ut i Norsjø.

Tidligere gikk E134 gjennom dalen, men fra 2019 går den i Mælefjelltunnelen. Utsikten fra Nutheim gjesgiveri er kjent.

Galleri

 Referanser 

Eksterne lenker
 Les mer om Flatdal

Kategori:Bosetninger i Seljord
Kategori:Daler i Telemark